《月夜有怀二宋兄》
宋代·廖行之

云容冉冉碧於衫，蟾影腾腾稳胜骖。
万壑凉声生木末，一天秋胜满江南。
闻鸡漫起狂夫舞，扪虱谁从隐士谈。
坐想诗翁搜好句，初机还许学人参。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。